JY LEES NOU Skoknuus in ondersoek na gedoemde EgyptAir-vlug bekend gemaak
’n Egiptiese ondersoekbeampte wat verkies om anoniem te bly, het na wat berig word pas skokkende nuus aan Associated Press (AP) bekend gemaak oor die gedoemde vlug MS804 wat verlede week oor die Middellandse See neergestort het.
Dié forensiese kenner het van die slagoffers van dié lugramp by ’n lykhuis in Kaïro ondersoek.
Lees ook: Wrakstukke van EgyptAir-straler gevind: Naasbestaandes van passasiers, bemanning ‘ingelig’ Vyf dae nadat die EgyptAir-vlug van radarskerms verdwyn het, is talle vrae nog onbeantwoord. Buiten persoonlike besittings, reddingsbaadjies en vliegtuigsitplekke is daar tot dusver 80 liggaamsdele herwin. Die liggaamsdele is glo kwalik meer as klein stukkies mens. “Daar is nie eers ’n volledige liggaamsdeel, soos ’n arm of ’n kop nie,” het die bron bekend gemaak. “Die logiese afleiding wat gemaak kan word is dat daar ’n ontploffing (aan boord) was.”
BREAKING: Egyptian forensic official says human remains retrieved from EgyptAir Flight 804 crash site point to an explosion on board. — The Associated Press (@AP) May 24, 2016
Die vlugopnemers, wat hopelik die sleutel tot die waarheid sal wees, is nog nie opgespoor nie. ’n Robotduikboot gaan nou ingespan word om na die vermiste opnemers te soek in ’n wye gebied in die Mediterreense See naby Griekeland.
Submarine deployed in the search for missing #EgyptAir plane https://t.co/WhTJYr0EXQ pic.twitter.com/y3G98sANoG — BBC News (World) (@BBCWorld) May 22, 2016
Daar word vermoed dat die vliegtuig sowat 2500 m tot 3000 m onder die see lê.
Bronne: independent.co.uk, cnn.com, ap.org